జెస్సికా సింప్సన్
సింప్సన్ అబిలీన్, టెక్సాస్‌‌లో జన్మించింది. ఆమె తల్లిదండ్రులు టీనా మరియు జో ట్రూట్ సింప్సన్‌. ఆమె తండ్రి ఒక మంత్రి మరియు మనస్తత్వ నిపుణుడు. ఆమె చిన్న వయసులో ఉండగానే స్థానిక బాప్టిస్టు చర్చిలో పాడటం ప్రారంభించింది. పన్నెండేళ్ల ప్రాయంలో,"ది మైకీ మౌస్ క్లబ్‌" ఆడిషన్ (నటీనటుల ఎంపిక ప్రక్రియ)కు సింప్సన్ ఎంపికకాలేకపోయింది. J.J. పియర్స్ హైస్కూల్‌లో చదువుతున్నప్పుడు ఆమె ప్రొక్లెయిమ్ రికార్డ్స్ సంస్థతో ఒప్పందం కుదుర్చుకుంది. అది ఒక చిన్న గోస్పెల్ మ్యూజిక్ రికార్డ్ లేబుల్. తన సొంత పేరు "జెస్సికా"తోనే ఆమె ఒక ఆల్బమ్‌ను రికార్డు చేసింది. అయితే ప్రొక్లెయిమ్ సంస్థ దివాలా తీయడంతో ఆల్బమ్ అధికారికంగా విడుదలకు నోచుకోలేదు. కానీ, ఆమె అవ్వ మాత్రం ఆమెకు కొంత సొమ్మును అందించింది. ఆ సాయం ఆమెను కొంత వరకు ప్రోత్సహించింది. కిర్క్ ఫ్రాంక్లిన్, సిసి వినాన్స్ మరియు గాడ్స్ ప్రాపర్టీలతో కలిసి ఆమె పలు సంగీత కచేరీల్లో పాల్గొంది. పదహారేళ్ల వయసులో సింప్సన్ హైస్కూల్‌ను విడిచిపెట్టింది (తర్వాత ఆమె GEDని అందుకుంది). కొలంబియా రికార్డ్స్ అధికారి టామీ మొట్టోలా "జెస్సికా" గురించి విన్న తర్వాత ఆ లేబుల్ తరపున ఆల్బమ్‌లు చేయడానికి ఆమె ఒక ఒప్పందం కుదుర్చుకుంది.
జెస్సికా బీల్
బీల్ తక్కువ ఖర్చుతో నిర్మించిన "ఇట్స్ ఎ డిజిటల్ వరల్డ్" అనే సంగీత ప్రధాన చిత్రంలో కూడా నటించింది, కానీ ఆచిత్రం ఎప్పటికీ విడుదల కాలేదు. 14 సంవత్సరాల వయసులో, అనేక దూరదర్శన్ కార్యక్రమాల కొరకు పరీక్షించబడిన తర్వాత, బీల్ కుటుంబ కథా నాటిక, "7th హెవెన్"లో పెద్ద కుమార్తెగా నటించింది. ఆ కార్యక్రమం అసలు ఫాక్స్లో ప్రసారం చెయ్యాలని నిర్ణయించబడింది, కానీ దానికి బదులు ది WB టెలివిజన్ నెట్వర్క్ దానిని అందుకుంది. "7th హెవెన్" 11 సీజన్ల పాటు ప్రసారం అయ్యి, U.S. దూరదర్శన్ చరిత్రలో ఎక్కువ కాలం నడిచిన కుటుంబ కథా నాటిక అయింది, మరియు WB లో అత్యధిక రేటింగ్ పొందిన కార్యక్రమం అయింది.